Bintang MCU, William Hurt, Meninggal Dunia Pada Usia 71 Tahun
Aktor veteran, William Hurt, dilaporkan meninggal dunia pada usia 71. Mendiang sebelum ini mendedahkan bahawa dia menghidap kanser prostat terminal yang telah merebak ke tulang pada Mei 2018.  “Dengan penuh kesedihan keluarga Hurt meratapi pemergian William Hurt, bapa tercinta dan pelakon pemenang Oscar, pada 13 Mac 2022, seminggu sebelum hari lahirnya yang ke-72,” kata anaknya Will dalam satu kenyataan. “Dia meninggal dunia dengan aman, bersama keluarga, atas sebab semula jadi. Keluarga meminta privasi pada masa ini.” Hurt dikenali menerusi lakonan hebatnya dalam Kiss of the Spider Woman, yang membolehkannya memenangi Anugerah Akademi untuk kategori Pelakon Terbaik, Children of a Lesser God dan Broadcast News. Mendiang telah mendapat pencalonan Pelakon Terbaik di Oscar menerusi ketiga-tiga filem yang dinyatakan, serta tercalon dalam kategori Pelakon Pembantu Terbaik untuk peranannya dalam A History of Violence.  Mendiang juga terkenal dikalangan peminat Marvel Cinematic Universe menerusi peranannya sebagai General Thaddeus dalam filem The Incredible Hulk, Captain America: Civil War, Avengers: Infinity War, Avengers: Endgame, dan Black Widow.  The Incredible Hulk, Captain America: Civil War, Avengers: Infinity War, Avengers: Endgame,  Penampilan terakhir Hurt dalam industri hiburan adalah menerusi filem biopik The King’s Daughter dan rancangan televisyen Condor, Goliath dan Mythic Quest. 